**NOTĂ INFORMATIVĂ**

la proiectul Ordinului cu privire la aprobarea Cerințelor privind

conținutul și formatul datelor pentru declarația de tranzit în Noul Sistem Computerizat de Tranzit, documentul de însoțire a tranzitului și listei de articole

|  |
| --- |
| **1. Denumirea autorului şi, după caz, a participanților la elaborarea proiectului** |
| Serviciul Vamal. |
| **2.** **Condițiile ce au impus elaborarea proiectului de act normativ şi finalitățile urmărite** |
| În conformitate cu prevederile art.296 Cod vamal, nr.95/2021, pentru a realiza schimbul de date din documentele de tranzit pentru operaţiunile de tranzit şi pentru îndeplinirea formalităţilor vamale aferente regimului de tranzit se utilizează un sistem electronic de tranzit. În acest sens, Serviciul Vamal, în cadrul proiectului finanțat de Uniunea Europeană și dezvoltat de Conferința Națiunilor Unite pentru Comerț și Dezvoltare, elaborează un nou sistem electronic de tranzit compatibil cu ultimele cerințe funcționale ale sistemului de tranzit transeuropean NCTS -P5 (New Computerised Transit System phase5). Această direcție de dezvolatre informațională este în strictă corelare cu angajamentul asumat de Republica Moldova prevăzut la art.193 în Acordul de Asociere cu Uniunea Europeană în care este menționat că părțile urmăresc asigurarea interconectivității progresive a sistemelor lor de tranzit vamal, în perspectiva aderării viitoare a Republicii Moldova la Convenția din 1987 privind un regim de tranzit comun.  Drept urmare, în vederea aplicării noului sistem electronic de tranzit, Serviciul Vamal a elaborat proiectul actului normativ care este necesar pentru a reglementa conținutul și formatul datelor pentru declarațiile de tranzit în Noul Sistem Computerizat de Tranzit (NCTS), documentele de însoțire a tranzitului și listele de articole.  Finalitățile urmărite de proiectul actului normativ:   * Necesitatea alinierii la standardele internaționale: Pentru a asigura compatibilitatea și interoperabilitatea sistemului de tranzit vamal al Republicii Moldova cu sistemele similare din alte state; * Implementarea unui sistem informatizat modern: Adaptarea la tehnologiile moderne prin utilizarea unui sistem electronic de prelucrare a datelor, care să îmbunătățească eficiența și securitatea proceselor vamale; * Conformitatea cu legislația națională: Respectarea prevederilor Codului Vamal al Republicii Moldova nr.95/2021. |
| **3. Principalele prevederi ale proiectului şi evidențierea elementelor noi** |
| *Principalele prevederi:*   1. Aprobarea cerințelor privind conținutul și formatul datelor pentru declarația de tranzit. 2. Cerințele de date pentru documentul de însoțire a tranzitului. 3. Cerințele de date pentru lista de articole.   *Elemente noi:*   1. Reglementarea setului de date ce constituie declarația de tranzit cu efect juridic 2. Delimitarea setului de date la nivel de trimitere de principală, trimitere de casă și la nivel de articol. 3. Implementarea unui sistem informatizat modern compatibil cu funcționalitățile tehnice ale sistemului transeuropean de tranzit, care este aplicat de țările membre ale Uniunii Europene și ale Convenției privind regimul de tranzit comun, încheiată la Interlaken 1987; 4. Codificarea detaliată a tipurilor de garanții și autorizații; 5. Precizări suplimentare privind unitățile de măsură și ambalarea mărfurilor; 6. Sunt clarificate formatele și limitele de cardinalitate pentru diferite elemente de date, cum ar fi masa netă a mărfurilor, numerele de identificare ale mijloacelor de transport și alte detalii esențiale pentru completarea declarațiilor vamale. |
| **4. Fundamentarea economico-financiară** |
| Proiectul de ordin nu necesită cheltuieli financiare şi alocarea mijloacelor financiare din bugetul de stat. |
| **5.** **Modul de încorporare a actului în cadrul normativ în vigoare** |
| Nu este necesar de modificat sau abrogat careva acte normative. |
| **6. Avizarea şi consultarea publică a proiectului** |
| În conformitate cu Legea nr.239/2008 privind transparența în procesul decizional proiectul de ordin este supus consultărilor publice, prin anunțul de publicare pe pagina web a Serviciului Vamal, rubrica „Consultări publice”. |
| **7. Constatările expertizei anticorupție** |
| Nu este necesar |
| **8.** **Constatările expertizei juridice** |
| Nu este necesar |
| **9.** **Constatările altor expertize** |
| Nu este necesar |

**Șef adjunct**

**Departamentul venituri și control vamal Viorel DOAGĂ**